Ekonomi Cuba

Sistem ekonomi Cuba diselaras secara terancang dan didominasi oleh perusahaan yang dikawal selia kerajaan. Kebanyakan pengeluaran dan tenaga kerjanya dimiliki serta diuruskan oleh kerajaan. Bagaimanapun kebelakangan ini kerajaan menggalakkan bentuk kerjasama dan perusahaan persendirian. Kerajaan menetapkan kebanyakan harga barangan dan pengagihan bekalan makanan pada rakyatnya. Rakyat Cuba menerima agihan keperluan makanan setiap bulan dan dibenarkan membeli melalui pusat agihan dipanggil "bondega" atau kedai yang mengedarkan bekalan ini. Cuba antara pengeluar utama tebu dan tembakau. Pengeluaran gula Cuba merangkumi satu pertiga daripada jumlah pengeluaran industri negara. Ia juga mewakili 80 peratus nilai eksport Cuba. Namun akibat daripada kejatuhan Kesatuan Soviet, Blok Timur dan sekatan ekonomi Amerika Syarikat, ekonomi Cuba terjejas teruk. Oleh itu, Cuba mula memperkenalkan bentuk pasaran terbuka pada tahun 1993 dalam sebahagian bidang perniagaan bagi membeli prospek baharu. Sedikit demi sedikit negara Cuba mula mengamalkan sistem ekonomi kapitalis.

Mata wang 

Unit mata wang Cuba ialah peso. Ia terbahagi kepada dua jenis mata wang rasmi iaitu CUP (Peso Cuba) dan CUC (Peso boleh tukar). CUP tidak mempunyai nilai di luar Cuba dan hanya eksklusif dalam negara. CUC diwujudkan untuk menggantikan dolar Amerika (USD) bagi meminimumkan kebergantungan ekonomi Cuba pada Amerika Syarikat. Pekerja Cuba menerima sebahagian gaji dalam unit CUC dan CUP. Kedai menjual barangan asas seperti buah-buahan dan sayuran kebanyakannya menerima mata wang CUP. Sejak dahulu USD banyak digunakan para pelancong atau pembelian barangan mewah. Bagaimanapun, penggunaan USD kini digantikan dengan mata wang CUC dan CUP. Kadar tukaran mata wang CUC berbanding CUP bersamaan 1:26.5 (Jun 2013). Pengenalan sistem dua mata wang ini biasanya menimbulkan banyak kekeliruan terutama para pelancong.

Pertumbuhan kapitalisme 
Sistem kapitalis yang diperkenalkan kerajaan Cuba antara jalan keluar daripada kekalutan ekonomi serius. Cuba dilihat semakin berkembang lebih liberal. Kini Cuba mengutamakan industri pelancongan dengan faktor iklim, pantai, binaan zaman kolonial dan keunikan nilai sejarah yang mampu menarik ramai pelancong luar. Namun kebanjiran para pelancong di Cuba memberi kesan ketidakseimbangan sosioekonomi penduduknya. Polisi ekonomi jimat cermat dan kawalan kerajaan yang tidak efisien dalam tempoh lama menimbulkan susana ekonomi tidak sah seperti pasaran gelap, kedai dan perkhidmatan dijalankan secara haram.

Rujukan 
 Kembara Khazanah Cuba m/s 66-67

Ekonomi
Cuba